CELEX: 32018D1521
Language: ro
Date: 2018-10-10 00:00:00
Title: Decizia de punere în aplicare (UE) 2018/1521 a Comisiei din 10 octombrie 2018 de modificare a Deciziei 2009/11/CE privind autorizarea unor metode de clasificare a carcaselor de porc în Spania [notificată cu numărul C(2018) 6507]

12.10.2018   
               
               
                  RO
               
               
                  Jurnalul Oficial al Uniunii Europene
               
               
                  L 256/84
               
            
         DECIZIA DE PUNERE ÎN APLICARE (UE) 2018/1521 A COMISIEI
         din 10 octombrie 2018
         de modificare a Deciziei 2009/11/CE privind autorizarea unor metode de clasificare a carcaselor de porc în Spania
         
            
               [notificată cu numărul C(2018) 6507]
            
         
         (Numai textul în limba spaniolă este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 20 literele (p) și (t),
         întrucât:
         
                     (1)
                  
                  
                     Secțiunea B.IV punctul 1 din anexa IV la Regulamentul (UE) nr. 1308/2013 prevede că, pentru clasificarea carcaselor de porc, conținutul de carne macră trebuie evaluat prin metode de clasificare autorizate de Comisie, putând fi autorizate doar metodele de evaluare cunoscute din punct de vedere statistic care se bazează pe măsurători fizice ale uneia sau mai multor părți anatomice ale carcasei de porc. Autorizarea metodelor de clasificare ar trebui să fie condiționată de respectarea unei toleranțe maxime de eroare statistică în evaluare. Această toleranță este definită în partea A a anexei V la regulamentul delegat (UE) 2017/1182 al Comisiei (2).
                  
               
                     (2)
                  
                  
                     Prin Decizia 2009/11/CE a Comisiei (3) s-a autorizat utilizarea a opt metode de clasificare a carcaselor de porc în Spania.
                  
               
                     (3)
                  
                  
                     Spania a solicitat Comisiei să autorizeze pe teritoriul său o nouă metodă de clasificare a carcaselor de porc și a prezentat o descriere detaliată a testului de disecție, indicând principiile pe care se bazează metoda respectivă, rezultatele testului de disecție și ecuația folosită pentru estimarea procentului de carne macră în protocolul prevăzut la articolul 11 alineatul (3) din Regulamentul delegat (UE) 2017/1182.
                  
               
                     (4)
                  
                  
                     Din examinarea acestei solicitări reiese că sunt îndeplinite condițiile de autorizare a metodei de clasificare respective. Prin urmare, această metodă de clasificare ar trebui să fie autorizată în Spania.
                  
               
                     (5)
                  
                  
                     Prin urmare, Decizia 2009/11/CE ar trebui modificată în consecință.
                  
               
                     (6)
                  
                  
                     Modificările aparatelor sau ale metodelor de clasificare ar trebui permise numai dacă sunt autorizate în mod explicit printr-o decizie de punere în aplicare a Comisiei.
                  
               
                     (7)
                  
                  
                     Măsurile prevăzute de prezenta decizie sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTA DECIZIE:
         
            Articolul 1
            Decizia 2009/11/CE se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           În conformitate cu secțiunea B.IV punctul 1 din anexa IV la Regulamentul (UE) nr. 1308/2013 al Parlamentului European și al Consiliului (*1), în Spania este autorizată utilizarea următoarelor metode de clasificare a carcaselor de porc:
                           
                                       (a)
                                    
                                    
                                       aparatul «Fat-O-Meat'er (FOM)» și metodele de estimare aferente, ale căror caracteristici sunt prezentate în partea 1 din anexă;
                                    
                                 
                                       (b)
                                    
                                    
                                       aparatul «Fully automatic ultrasonic carcase grading (Autofom)» și metodele de estimare aferente, ale căror caracteristici sunt prezentate în partea 2 din anexă;
                                    
                                 
                                       (c)
                                    
                                    
                                       aparatul «Ultrafom 300» și metodele de estimare aferente, ale căror caracteristici sunt prezentate în partea 3 din anexă;
                                    
                                 
                                       (d)
                                    
                                    
                                       aparatul «Automatic vision system (VCS2000)» și metodele de estimare aferente, ale căror caracteristici sunt prezentate în partea 4 din anexă;
                                    
                                 
                                       (e)
                                    
                                    
                                       aparatul «Fat-O-Meat'er II (FOM II)» și metodele de estimare aferente, ale căror caracteristici sunt prezentate în partea 5 din anexă;
                                    
                                 
                                       (f)
                                    
                                    
                                       aparatul «AutoFOM III» și metodele de estimare aferente, ale căror caracteristici sunt prezentate în partea 6 din anexă;
                                    
                                 
                                       (g)
                                    
                                    
                                       «metoda manuală (ZP)» de măsurare cu ajutorul unei rigle și metodele de estimare aferente, ale căror caracteristici sunt prezentate în partea 7 din anexă;
                                    
                                 
                                       (h)
                                    
                                    
                                       aparatul «CSB Image-Meater» și metodele de estimare aferente, ale căror caracteristici sunt prezentate în partea 8 din anexă.
                                    
                                 
                                       (i)
                                    
                                    
                                       aparatul «gmSCAN» și metodele de estimare aferente, ale căror caracteristici sunt prezentate în partea 9 din anexă;
                                    
                                 Metoda manuală ZP de măsurare cu ajutorul unei rigle, menționată la primul paragraf litera (g), este autorizată numai pentru abatoarele:
                           
                                       (a)
                                    
                                    
                                       în care numărul de sacrificări nu depășește 500 de porci pe săptămână în medie anuală și
                                    
                                 
                                       (b)
                                    
                                    
                                       care au o linie de sacrificare cu o capacitate de a prelucra cel mult 40 de porci pe oră.
                                    
                                 
                        
                           (*1)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).”"
                        
                     
                  
                        2.
                     
                     
                        Anexa se modifică în conformitate cu anexa la prezenta decizie.
                     
                  
         
            Articolul 2
            Prezenta decizie se adresează Regatului Spaniei.
         
         
            Adoptată la Bruxelles, 10 octombrie 2018.
            
               
                  Pentru Comisie
               
               Phil HOGAN
               
                  Membru al Comisiei
               
            
         
         
            (1)  JO L 347, 20.12.2013, p. 671.
         
            (2)  Regulamentul delegat (UE) 2017/1182 al Comisiei din 20 aprilie 2017 de completare a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii (JO L 171, 4.7.2017, p. 74).
         
            (3)  Decizia 2009/11/CE a Comisiei din 19 decembrie 2008 de autorizare a unor metode de clasificare a carcaselor de porc în Spania (JO L 6, 10.1.2009, p. 79).
      
      
         
            ANEXĂ
            În anexa la Decizia 2009/11/CE se adaugă partea 9, după cum urmează:
            
               „Partea 9
               
               gmSCAN
               
                        
                           1.
                        
                        
                           Normele prevăzute în această parte a anexei se aplică pentru clasificarea carcaselor de porc cu ajutorul aparatului «gmSCAN».
                        
                     
                        
                           2.
                        
                        
                           gmSCAN utilizează inducția magnetică pentru a determina proprietățile dielectrice ale carcaselor, fără contact. Sistemul de măsurare este format dintr-o serie de bobine transmițătoare care generează un câmp magnetic variabil și cu intensitate scăzută. Bobinele receptoare convertesc semnalul din perturbarea câmpului magnetic provocată de carcasă într-un semnal electric complex, legat de parametrii dielectrici ai țesutului muscular și adipos al carcasei.
                        
                     
                        
                           3.
                        
                        
                           Conținutul de carne macră al unei carcase se calculează după următoarea formulă:
                           Ŷ = 55,14067 + 1 598,66166 × (Q1/CW) – 579,58575 × (Q2/CW) + 970,83879 × (Q3/CW) – 0,18993 × CW
                           unde:
                           
                                       Ŷ
                                    
                                    
                                       =
                                    
                                    
                                       procentul estimat de carne macră în carcasă;
                                    
                                 
                                       Q1, Q2 și Q3
                                    
                                    
                                       =
                                    
                                    
                                       Răspunsul la inducția magnetică (volți) din jambon, zona mediană și spată, respectiv;
                                    
                                 
                                       CW
                                    
                                    
                                       =
                                    
                                    
                                       greutatea carcasei la cald (în kilograme).
                                    
                                 Această formulă este valabilă pentru carcasele cu o masă cuprinsă între 60 și 120 de kilograme (masa la cald).”